Aleksandr Sotnik

Aleksandr Vladimirovitš Sotnik (vene keeles Александр Владимирович Сотник; sündinud 21. märtsil 1968 Magnitogorskis Tšeljabinski oblastis Venemaal) on vene ajakirjanik, kirjanik ja publitsist. 

Ta on Venemaa Föderatsiooni Literaatide Liidu (Союз литераторов Российской Федерации) liige 1993. aastast, Venemaa Föderatsiooni Kultuuriministeeriumi riiklik stipendiaat aastatel 1999–2000.ЛИТЕРАТУРНОЕ ПРОСТРАНСТВО МОСКОВИИ, Jevgeni V. Haritonov

Ta on üks alternatiivse rahvaliku internetiraadio Pervõi Golossovoi Portal (Первый Голосовой Портал) ja sõltumatu internetitelekanali Politvestnik.tv loojatest Venemaal. 2017. aasta seisuga teeb ta videoklippe tänavaküsitlustest, intervjuusid ja saateid aktuaalsetel poliitilistel teemadel ning igapäevaseid uudisteülevaateid Venemaaga seotud poliitilistel teemadel. Tema kunstniku- ja autorinimi on Saša Sotnik (Саша Сотник).
Elulugu

Aleksandr Sotnik sündis 21. märtsil 1968 Magnitogorskis Venemaal.

8. klassi lõpetamise järel astus ta Tšeljabinski Muusikakooli, kus õppis muusikateooria ja näitlemise osakonnas.

Pärast ajateenistust Nõukogude armees aastatel 1986–1988 tegeles meelelahutusvaldkonnas. Kirjutas laule ja esitas ise oma loomingut. Andis välja 6 albumit oma loominguga.

1993. aastast on Aleksandr Sotnik Venemaa Föderatsiooni Literaatide Liidu liige. Tema loomingut on trükitud Venemaa perioodikas: ajakirjades, almanahhides ja veebiajakirjades.https://web.archive.org/web/20171010054556/http://www.shansoninfo.ru/i/01/aleksandr-sotnik.html Шансон.Инфо, Александр Сотник биография

Aastatel 2006–2008 juhtis vene kaasaegse kunstilise proosa kirjastuse Selfиздат toimetust.

2007. aastal kirjutas humoristlike lugude raamatu "Рекламist".http://www.ozon.ru/context/detail/id/4169036/ РЕКЛАМist. Ирония реальности

2008–2011 oli alternatiivse rahvaliku internetiraadio Pervõi Golossovoi Portal toimetaja ja saatejuht.

2012. aastast on ta vabakutseline ajakirjanik ja YouTube'i videosaate "Politvestnik" üks loojatest.https://www.youtube.com/user/politvestnik Politvestnik, ДЕНЬ НАРОДНОГО ЕДИНСТВА Kirjutas endast ja oma loomingust iroonilise autobiograafia.

Elas varem põhielukohana Venemaal Moskvas.

2018 aasta 6. märtsil oli sunnitud evakueeruma koos perekonnaga Valgevene kaudu Leetu, kuna olles teravas opositsioonis Venemaa võimudega sai viimase salateenistustelt seoses presidendivalimistega 18. märtsil tapmisähvardusi.https://www.youtube.com/watch?v=Gthl8OhhKzs

Leedust emigreerus u. 1 aasta möödudes koos perega edasi Slovakkiasse ja tegutseb Bratislavas, kuigi omab veel Vene Föderatsiooni kodakondsust. Korraldab sealt annetustega majandavat intenetitelevisiooni Sotnik-TV, mis loob iganädalasi uudistesaateid ja nädalaülevaateid maailmas Venemaaga seoses toimuvast.

Ühiskondlik tegevus

2009. aastal ühines rahvaalgatusliku liikumisega Ühendatud Demokraatlik Liikumine "Solidaarsus", millest hiljem tulevikku silmas pidades taktikalistel kaalutlustel lahkus.

11. märtsil 2010 kirjutas alla pöördumisele "Putin peab lahkuma!" ("Путин должен уйти!").

29. juulil 2011 teatas oma loobumisest Venemaa Föderatsiooni kodakondsusest, protesteerides nii ebaausate valimiste vastu. Saatis sellekohase pöördumise Dmitri Medvedjevile.http://asotnik.livejournal.com/409806.html#/409806.html LIVEJOURNAL, Я отказываюсь от гражданства путинской России - asotnik

2011. aastast hakkas tegema oma saatelõike ja neid YouTube'i üles laadima. Sellest kasvas välja oma telekanali mõte. Praegu juhib, ehitab ja arendab koos väikese võttemeeskonna-toimetusega oma info-poliitilist internetitelevisioonikanalit Sotnik-TV, mille saated on väga teravalt ühiskonnakriitilised ja praeguse Venemaa valitsuse ja Kremli võimuladviku suhtes kompromissitult opositsioonilised. Ta tajub hästi ühiskondlik-poliitilisi protsesse tänapäeva Venemaal ja annab seda oma autorisaadetes edasi heas kirjanduslikus, mahlakas ja andekas vene keeles. Tööpäevadel teeb neutraalseid uudistesaateid ja tänavaküsitlusi Venemaal. Tema isiklikku ja võttemeeskonna arvamust "olukorrast riigis" ja Venemaa ümber käsitlevad nädalakokkuvõttesaated, intervjuud poliitikavaatlejatega ja kuu sündmusi analüüsiv saade "Tšornõi jaštšik" ('Must kast').https://www.youtube.com/user/sashasotnik Sotnik-TV

2012. aastal tegi ta koos Dmitri Meljohhiniga ühisprojekti Politvestnik.tv. Aleksandr Sotnik kommenteerib ja võtab intervjuusid, Meljohhin filmib ja monteerib videod. Projekti finantseerivad vaatajad oma annetustega. Autorid loodavad, et projekt saab tulevikus aluseks vaba ühiskondliku telekanali tekkele Venemaal.http://www.putinavotstavku.org/material.php?id=5044D57404592 Елена Цвирова: Честное телевидение

2015. aasta augustis sai Aleksandr Sotnik paljude teiste maade poliitika- ja kultuuritegelaste kõrval Ukrainas üheks "24 Ukraina sõbrast" (24 друзі України).http://24tv.ua/24_druzi_ukrayini_yaki_piznalis_u_bidi_n601963 Телеканал новин «24», 24 друзі України, які пізнались у біді

26. septembril 2016 oli Sotnik sunnitud ajutiselt Venemaalt lahkuma seoses arvukate arveteõiendusähvardustega enda aadressil. Detsembris naasis ta Venemaale, kuna ähvardamised olid lõppenud.https://www.youtube.com/watch?v=rczq87HfC0c ЗАЯВЛЕНИЕ АЛЕКСАНДРА СОТНИКА

2017. aasta märtsis loendati Sotnik-TV vaatajaid 140 000 inimest, sama aasta oktoobri seisuga oli neid 240 000.https://www.facebook.com/sasha.sotnik?hc_ref=ARTPhRbKpXVuljJ01Jisi1ckzMCMa7GT0kzhtOL4vJn0W1HdDa5pF3-x-OD7Xlx2Opw&fref=nf

Looming
Aleksandr Sotnik on avaldanud romaanid "Шоумэнъ", "Рекламist", "РеалIST" ja jutustused "Кнут и Пряник", "Симфония для пауз"http://newlit.ru/~sotnik/ Новая Литература, proosavormis lühimõtisklused "Проза в рифмах".http://futurum-art.ru/archiv/14-15_2007/sotnik.php Футурум АРТ, Литературно-художественный журнал Союза писателей ХХI века Ta on kirjutanud artikleid ja arvustusi, teinud ajakirjandusväljaannetele intervjuusid ja koostanud raadiosaateid ning helindanud kirjandusteoseid (audioraamatuid).http://www.ozon.ru/context/detail/id/3817350/ Ozon.ru, Спонтанный драйв!

Viited

Välislingid

Александр Владимирович Сотник 

Kategooria:Venemaa ajakirjanikud
Kategooria:Vene luuletajad
Kategooria:Venemaa muusikud
Kategooria:Sündinud 1968